PTA-vrou sterf in trokongelukFoto: @sketchcawood / Twitter ŉ Vrou is dood en twee mense is beseer nadat ŉ motor en ŉ swaarvoertuig Maandagmiddag in Rietondale, Pretoria, gebots het. Santi Steinmann, ŉ woordvoerder van Netcare 911, het gesê die ongeluk het in die besige Soutpansbergweg naby die Jenkinsrylaan-kruising plaasgevind. “Die vrou het in die voorste passasiersitplek gesit. Sy was reeds dood toe paremedici by die toneel opgedaag het,” het Steinmann gesê. “ŉ Man wat die motor bestuur het, en ŉ vrou wat agter in die motor gesit het, het ernstige beserings opgedoen. Hulle is op die toneel gestabiliseer en na ŉ nabygeleë hospitaal geneem vir verdere behandeling.” Die oorsaak van die ongeluk word ondersoek.